A Bizottság 2047/2001/EK rendelete

(2001. október 18.)

a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel módosított [1], a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 33. cikkére,

mivel:

(1) Annak érdekében, hogy az 1493/1999/EK rendelet 29. cikkében előírt, lepárlásra vonatkozó intézkedéseket a lehető legtöbb termelőre lehessen alkalmazni, határozat született arról, hogy az intézkedés bevezetését 2001. szeptember 1-jéről október 16-ra halasszák. Az intézkedés hatékonyabbá tételének érdekében, a lepárlási szerződések bizonyos százalékának gyors jóváhagyásával lehetővé kell tenni, hogy a lepárlók, amelyeknek sürgősen alkoholra van szükségük, a lehető leghamarabb megkezdhessék a lepárlási műveleteket. Ezt a módosítást a lepárlási intézkedés megindításának napjától kell alkalmazni.

(2) A legutóbb az 1660/2001/EK rendelettel módosított [3] 1623/2000/EK bizottsági rendelet [4] 93. cikke megállapítja a borászati eredetű alkohol árverésének részletes szabályait, ha az értékesítés célja az alkohol bio-etanolként való felhasználása a Közösségen belül. Az eddigi tapasztalatok alapján egyes szabályokat módosítani kell, beleértve az eladásra szánt tételek mennyiségére és az alkohol mozgatásának határidejére vonatkozó szabályokat is.

(3) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

Az 1623/2000/EK rendelet a következőképpen módosul:

1. A 63. cikk a következő bekezdéssel egészül ki:

"(5a) Az (5) bekezdéstől eltérően, a 2001. október 16. és 2001. október 31. közötti időszakban megkötött szerződéseket a tagállamok közvetlenül a benyújtás után jóváhagyhatják a szerződésekben foglalt mennyiség 20 %-át meg nem haladó mennyiség tekintetében."

2. A 93. cikk a következőképpen módosul:

a) A (2) bekezdés helyébe a következő rendelkezés lép:

"(2) Az eladásra szánt alkoholmennyiséget tételekre kell osztani. A Bizottság határozza meg a tételek összetételét. Ha a Bizottság másképp nem dönt az 1493/1999/EK rendelet 75. cikkében megállapított eljárásnak megfelelően, a jóváhagyott listán szereplő minden egyes cégnek egy tételt állítanak össze, és minden egyes, listán szereplő cégnek kapnia kell egy tételt. Amennyiben egy cég nem fogadja el az eladásra kínált alkoholt, erről értesítenie kell a Bizottságot és az érintett intervenciós hivatalt legkésőbb az alkohol árveréséről szóló értesítés közzétételétől számított 30 napon belül. Az el nem fogadott alkoholt a visszautasításról való értesítés napjával fel kell szabadítani a tényleges mozgatására vonatkozó, e rendelet 95. cikkének (2) bekezdésében szereplő tilalom alól attól a naptól kezdve, amikor az elutasítást bejelentették, és az alkoholt későbbi értékesítés során el lehet adni."

b) Az (5) bekezdés helyébe a következő rendelkezés lép:

"(5) Azt az esetet kivéve, amikor állandó biztosítékot helyeztek letétbe, az alkohol bármiféle mozgatását megelőzően és nem később, mint a mozgatási utasítás kibocsátásának napja a vásárló cégeknek bizonyítékot kell szolgáltatniuk arról, hogy az érintett intervenciós hivatalnál teljesítési biztosítékot helyeztek letétbe annak biztosítására, hogy az alkoholt bio-etanolként az üzemanyag-ágazatban használják fel."

c) A (6) bekezdés helyébe a következő rendelkezés lép:

"(6) A Bizottságnak legkésőbb az odaítélésre vonatkozó döntéséről szóló értesítés napjától számított hat hónapon belül minden alkoholt el kell szállítani."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 2001. október 16-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 18-án.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 179., 1999.7.14., 1. o.

[3] HL L 221., 2001.8.17., 8. o.

[4] HL L 194., 2000.7.31., 45. o.

--------------------------------------------------